CELEX: 31989R2280
Language: el
Date: 1989-07-24 00:00:00
Title: Κανονισμός (ΕΟΚ) αριθ. 2280/89 του Συμβουλίου της 24ης Ιουλίου 1989 για την αύξηση της ποσότητας της κοινοτικής δασμολογικής ποσόστωσης που ανοίχθηκε με τον κανονισμό (ΕΟΚ) αριθ. 4186/88 για ορισμένα πλατέα προϊόντα έλασης

Avis juridique important

|

31989R2280

Κανονισμός (ΕΟΚ) αριθ. 2280/89 του Συμβουλίου της 24ης Ιουλίου 1989 για την αύξηση της ποσότητας της κοινοτικής δασμολογικής ποσόστωσης που ανοίχθηκε με τον κανονισμό (ΕΟΚ) αριθ. 4186/88 για ορισμένα πλατέα προϊόντα έλασης  

Επίσημη Εφημερίδα αριθ. L 218 της 28/07/1989 σ. 0009 - 0009

***** ΚΑΝΟΝΙΣΜΟΣ (ΕΟΚ) αριθ. 2280/89 ΤΟΥ ΣΥΜΒΟΥΛΙΟΥ  της 24ης Ιουλίου 1989  για την αύξηση της ποσότητας της κοινοτικής δασμολογικής ποσόστωσης που ανοίχθηκε με τον κανονισμό (ΕΟΚ) αριθ. 4186/88 για ορισμένα πλατέα προϊόντα έλασης  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 28,  την πρόταση της Επιτροπής,  Εκτιμώντας:  ότι με τον κανονισμό (ΕΟΚ) αριθ. 4186/88 (1) το Συμβούλιο άνοιξε για ορισμένα πλατέα προϊόντα έλασης, που υπάγονται στον κωδικό ΣΟ ex 7226 10 91, για τη χρονική περίοδο από 1η Ιανουαρίου μέχρι 31 Δεκεμβρίου 1989, κοινοτική δασμολογική ποσόστωση με μηδενικό δασμό, της οποίας η ποσότητα καθορίστηκε στο επίπεδο των 600 τόνων·  ότι βάσει των πλέον πρόσφατων στοιχείων σχετικά με το προϊόν αυτό για τη χρονική περίοδο της ποσόστωσης εκτιμάται ότι οι συμπληρωματικές ανάγκες εισαγωγών στην Κοινότητα, προελεύσεως τρίτων χωρών, ανέρχονται για το άμεσο μέλλον σε 500 τόνους· ότι πρέπει να αυξηθεί το μέγεθος της ποσόστωσης, για να ληφθούν υπόψη οι διαπιστωθείσες ανάγκες,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Η ποσότητα της κοινοτικής δασμολογικής ποσόστωσης που ανοίχθηκε με τον κανονισμό (ΕΟΚ) αριθ. 4186/88 για ορισμένα πλατέα προϊόντα έλασης, που υπάγονται στον κωδικό ΣΟ ex 7226 10 91 αυξάνεται από 600 σε 1100 τόνους.  Άρθρο 2  Ο παρών κανονισμός αρχίζει να ισχύει την εβδόμη ημέρα μετά τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 24 Ιουλίου 1989.  Για το Συμβούλιο  Ο Πρόεδρος  H. NALLET  (1) ΕΕ αριθ. L 368 της 31. 12. 1988, σ. 24.